**[SR645-UL] ศรีลังกา เส้นทางพระพุทธศาสนา อนุราช โปโลนนารุวะ ถ้ำดัมบูลล่า**

**สิกิริยา วัดพระเขี้ยวแก้ว เจดีย์ถูปาราม พระราชวังลอยฟ้า แคนดี้ กอลล์ โคลัมโบ**







**• Premium Srilanka (ศรีลังกา เส้นทางพระพุทธศาสนา)**

• เที่ยวครบ 5 เมืองสำคัญของพระพุทธศาสนาในสมัยโบราณ (อนุราช-โปโลนนารุวะ-แคนดี้-สิกิริยา-ดัมบูลล่า)
• ไหว้พระเขี้ยวแก้วแบบคณะวีไอพี

• เที่ยว เมืองกอลล์ เมืองมรดกโลกอีกแห่งหนึ่งของศรีลังกา

• โรงแรมดีและมีอาหารเสริมจากเมืองไทย – บิน Sri Lankan Airlines (Full Service Airline)

• ไม่ลงร้านช้อปร้านยา มีเวลาเที่ยวเต็มที่ ไม่มีขาย Option เสริม ไม่เก็บเงินเพิ่มราคาทัวร์

|  |  |  |  |
| --- | --- | --- | --- |
| **Days** | **โปรแกรมทัวร์** | **อาหาร** | **Hotel** |
| 1 | สนามบินสุวรรณภูมิ – โคลัมโบ – เมืองอนุราธปุระ - UL 403 (07.45-09.35) | -/L/D | Rajarata 4 ดาว |
| 2 | ต้นพระศรีมหาโพธิ์ เจดีย์ถูปาราม – เมืองโปลอนนารุวะ สัตตมหาปราสาท | B/L/D | Camellia 4 ดาว |
| 3 | สิกิริยา พระราชวังลอยฟ้า – ถ้ำดัมบูลล่า - เมืองแคนดี้ | B/L/D | Kandy 4 ดาว |
| 4 | วัดพระเขี้ยวแก้ว - วัดกัลณียา – เมืองเบอร์อูวาล่า | B/L/D | Beruwala 4 ดาว |
| 5 | กอลล์ เขตมรดกโลก - วัดคงคาราม – One Galle Face Mall | B/L/- | - |
| 6 | โคลอมโบ - สนามบินสุวรรณภูมิ - UL 402 (01.10-06.15) | - |  |

|  |
| --- |
| **• วันเดินทาง - ค่าบริการ** |
| วันเดินทาง | ผู้ใหญ่ | เด็ก เสริมเตียง | พักเดี่ยวเพิ่ม | หมายเหตุ |
| 9 - 14 พฤษภาคม 2568 | 42,995.-บาท | 41,995.-บาท | 6,500.-บาท | กรุ๊ป 16 ท่าน |
| 9 – 14 กรกฎาคม 2568 | 44,995.-บาท | 43,995.-บาท | 6,900.-บาท | กรุ๊ป 16 ท่าน |
| 9 – 14 ตุลาคม 2568 | 44,995.-บาท | 43,995.-บาท | 6,900.-บาท | กรุ๊ป 16 ท่าน |

**วันแรก : สนามบินสุวรรณภูมิ – โคลัมโบ – อนุราธปุระ – วัดอิสุรุมุณิยะ - UL 403 (07.45-09.35)**

05.00 น. ต้อนรับท่านที่ สนามบินสุวรรณภูมิ ชั้น 4 ประตูทางเข้า 10 โรว์ W เคาน์เตอร์สายการบินศรีลังกันแอร์ไลน์ โดยมีเจ้าหน้าที่ของบริษัทฯ คอยอำนวยความสะดวกในเรื่องเอกสารและสัมภาระของท่านก่อนขึ้นเครื่อง

07.45 น. ออกเดินทางโดยสายการบิน Sri Lankan Airlines - UL403(มีบริการอาหารและเครื่องดื่มบนเครื่อง)

 ✈ ใช้เวลาเดินทาง 3 ชั่วโมง 20 นาที - 🕒 เวลาที่ศรีลังกา ช้ากว่า เมืองไทย 1.30 ชั่วโมง

09.35 น. ถึง สนามบินนานาชาติบันดารานายเก (Bandaranaike)ประเทศศรีลังกา (Sri Lanka) ปัจจุบันคือ ศรีลังกา เป็นประเทศที่มีความเจริญทางด้านศาสนาวัฒนธรรม และมีความเกี่ยวข้องกับประเทศไทยมาช้านาน ดังนั้นเราจึงสามารถพบเห็นศิลปะทางโบราณสถานที่เกี่ยวข้องกับพุทธศาสนามากมาย หลังผ่านขั้นตอนสนามบินและศุลกากรแล้ว ให้ท่านได้แลกเงินรูปีศรีลังกาที่สนามบิน จากนั้นเดินทางสู่ภัตตาคาร

12.00 น. บริการอาหารกลางวันที่ภัตตาคาร (1) หลังอาหารนำท่านออกเดินทางสู่ เมืองอนุราธปุระ (เมืองอนุราช) ชมวิวทิวทัศน์ของประเทศศรีลังการะหว่างเดินทาง (วันนี้เดินทางไกลหน่อยครับ) ตอนเย็นถึง เมืองอนุราธปุระ (เมืองมรดกโลก) นครหลวงแห่งแรกของศรีลังกา นำท่านชม วัดอิสุรุมุณิยะ วัดที่สร้างโดยสร้างโดยพระเจ้าเทวานัมปิยติสสะซึ่งเป็นพระสหายของพระเจ้าอโศกมหาราช เมื่อ 2 พันกว่าปีมาแล้ว ภายในวัดมีพิพิธภัณฑ์เล็กๆที่จัดเก็บรูปประติมากรรมต่างๆเอาไว้ ชม รูปสลักหินคู่รัก The Lover ซึ่งเป็นรูปแห่งตำนานรักของเจ้าชายสาลิยะ พระราชโอรสของพระเจ้าทุฎฐคามณีที่ทรงสละราชบังลังก์เพราะความรักที่มีต่อหญิงในวรรณะต่ำและเป็นรูปที่รัฐบาลศรีลังกาได้นำไปตีพิมพ์เป็นดวงตราไปรษณีย์มาแล้ว

19.00 น. บริการอาหารค่ำที่โรงแรม (2) หลังอาหารพักผ่อน (พัก Rajarata Hotel Anuradhapura หรือระดับ 4 ดาว)

**วันที่สอง : ต้นพระศรีมหาโพธิ์ เจดีย์รุวันเวลิ เจดีย์ถูปาราม เจดีย์เชตวัน - โปโลนนารุวะ สัตตมหาปราสาท**

07.00 น. บริการอาหารเช้าที่โรงแรม (3) หลังอาหารนำท่านนมัสการ ต้นพระศรีมหาโพธิ์ ที่นำกิ่งมาจากพุทธคยาเพราะเชื่อกันว่าพระนางเถรีสังฆมิตตา พระราชธิดาของพระเจ้าอโศกมหาราชทรงผนวชเป็นภิกษุณี เป็นผู้นำหน่อต้นพระศรีมหาโพธิ์ต้นนี้มาจากพุทธคยา มาปลูกไว้ที่เมืองอนุราชปุระ ในปีพ.ศ. 235 นำท่านนมัสการ เจดีย์รุวันเวลิ หรือ สุวรรณมาลิกเจดีย์ เป็นเจดีย์ที่มีขนาดใหญ่ มีขนาดกว้าง 100 เมตร สูง 100 เมตร และนมัสการ เจดีย์ถูปาราม เป็นเจดีย์ทางพุทธศาสนาองค์แรกที่สร้างขึ้นในเกาะลังกา โดยพระเจ้าเทวานัมปิยติสสะ ทรงสร้างขึ้นในราว พ.ศ. 300 และเป็นที่ประดิษฐานพระรากขวัญเบื้องขวา (กระดูกไหปลาร้า) ซึ่งมีอยู่แห่งเดียวในโลก นำท่านนมัสการ เจดีย์เชตวัน เป็นพระเจดีย์องค์ใหญ่สร้างด้วยอิฐทั้งองค์ สร้างในสมัยพระเจ้ามหาเสนะ ครองราช พ.ศ. 819 – 846 เป็นเจดีย์ มีความสูง 122 เมตร และชม เจดีย์อภัยคีรี เป็นเจดีย์ขนาดใหญ่และมีความสำคัญมาก ตั้งอยู่ในวัดอภัยคีรีวิหาร สร้างโดยพระเจ้าวัฏฏคามณีอภัย เมื่อราว 2,100 ปีมาแล้ว สูง 113 เมตร เส้นผ่านศูนย์กลาง 110 เมตร

12.00 น. บริการอาหารกลางวันที่โรงแรม (4) หลังอาหารนำท่านชม เมืองโปโลนนารุวะ (มรดกโลก) เมืองหลวงแห่งที่สองของศรีลังกา นำท่านชม อนุสาวรีย์พระเจ้าปรากรมพาหุมหาราช กษัตริย์ผู้ยิ่งใหญ่แห่งเมืองโปโลนนารุวะ ทรงครองราชย์ระหว่างปีพ.ศ.1696-1729 ชม สัตตมหาปราสาท เป็นอาคารรูปสี่เหลี่ยมทึบก่อด้วยอิฐซ้อนกันขึ้นไปรวม 7 ชั้น เที่ยวชม อาฬาหนะปริเวณ ซึ่งภายในประกอบด้วย เจดีย์รังโกตเวเหระ สร้างโดย พระเจ้านิสสังกมัลละ (พ.ศ. 1730 – 1739) เป็นเจดีย์ที่มีขนาดใหญ่ที่สุดในโปโลนนารุวะ ชม เจดีย์คีรีเวเหระ เชื่อกันว่าสร้างโดยพระมเหสีของพระเจ้าปรากรมพาหุมหาราช มีพระนามว่า “สุภัทธา” เป็นเจดีย์ทรงระฆังคว่ำ ชม วิหารถูปาราม และ วิหารวฏะทาเค จากนั้นนำท่านชม กัลวิหาร หรือ วิหารหิน (อุตตราราม) ชมพระพุทธรูปที่มีชื่อเสียงและสวยงาม นำท่านเดินทางสู่ เมืองสิกิริยา เมืองที่เป็นที่ตั้งของ ภูเขาสิงโต (Lion Rock) ซึ่งเป็นหนึ่งในสิ่งมหัศจรรย์ของโลก

19.00 น. บริการอาหารค่ำที่โรงแรม (5) หลังอาหารพักผ่อน (พัก Camellia Resort and Spa หรือระดับ 4 ดาว)

**วันที่สาม : สิกิริยา พระราชวังลอยฟ้า แท่นศิลาราชสีห์ - ดัมบูลล่า ถ้ำดัมบูลล่า – เมืองแคนดี้**

07.00 น. บริการอาหารเช้าที่โรงแรม (6) หลังอาหารเดินทางสู่ สิกิริยา (Sigiriya) หรือ ภูเขาสิงห์โต (Lion Rock) มรดกโลก นำท่านเดินทางขึ้นสู่ ยอดเขาสิกิริยา (SIGIRIYA) เป็นยอดเขาที่สูง บนยอดศิลาจะพบซากปรักหักพังของพระราชวังในอดีต ชม พระราชวังลอยฟ้า พระราชวังสิกิริยา (Sigiriya Palace) พระราชวังบนยอดเขา สร้างโดยกษัตริย์กัสสปะสมัยศตวรรษที่ 5 หรือเมื่อ 1,500 ปีมาแล้ว ตั้งอยู่บนภูเขาหินขนาดใหญ่ที่เกิดจากภูเขาไฟในอดีต สามารถมองเห็นได้ไกลจากรอบๆ ด้าน มีความสูงจากพื้น 370 เมตร มีลักษณะเป็นก้อนหินยักษ์วางอยู่บนที่ราบและด้านบนมีลักษณะแบน บนยอดเขายังคงหลงเหลือ ฐานรากของพระราชวังอันยิ่งใหญ่ สวนดอกไม้พร้อมสระว่ายน้ำ ระหว่างทางขึ้นยอดเขาชมภาพวาดเก่าแก่ที่สุดที่ยังอยู่ในสภาพดี เป็น ภาพเขียนแบบ fresco หรือปูนเปียก ที่วาดลงบนปูนที่ฉาบผนังถ้ำให้เรียบก่อนวาดภาพ รูปวาดสีของชาวสิงหลนี้ เป็นภาพนางอัปสรขนาดเท่าตัวคนซึ่งมีสีสันสดใส และชม แท่นศิลาราชสีห์ มีรูปเท้าสิงห์ขนาดใหญ่ ซึ่งในอดีตก่อนที่จะขึ้นพระราชวังต้องเดินลอดผ่านท้องสิงห์ขนาดใหญ่นี้ก่อน สิกิริยานับเป็นสิ่งมหัศจรรย์ที่สุดของศรีลังกา

12.00 น. บริการอาหารกลางวันที่ภัตตาคาร (7) หลังอาหารนำท่านเดินทางสู่ ถ้ำดัมบูลล่า (มรดกโลกทางวัฒนธรรม) พุทธสถานที่สำคัญ ตั้งอยู่บนเขามีความสูงเหนือระดับน้ำทะเล 335 เมตร มีทั้งหมด 5 ถ้ำ ถ้ำหมายเลข1 ชื่อเทวราชา มีพระพุทธรูปปางปรินิพพานขนาดใหญ่ ถ้ำหมายเลข2 ชื่อมหาราชา เป็นถ้ำที่มีขนาดใหญ่และมีความสำคัญที่สุด มีพระพุทธรูปมากกว่า 150 องค์ ที่นี่มีภาพวาดฝาพนังและเพดาน ถ้ำหมายเลข3 ชื่อมหาอลุต (Maha Alut) ถ้ำหมายเลข4 ชื่อภัคชิมา (Pacchima) และถ้ำหมายเลข5 ชื่อเทวานะ อลุต (Devana Alut) จากนั้นนำท่านชม วัดถ้ำดัมบุลล่า หรือ วัดราชมหาวิหาร ออกเดินทางสู่ เมืองแคนดี้

19.00 น. บริการอาหารค่ำที่โรงแรม (8) หลังอาหารพักผ่อน (พัก Earl's Regent Hotel Kandy หรือระดับ 4 ดาว)

**วันที่สี่ : วัดพระเขี้ยวแก้ว – วัดกัลณียา – เมืองเบอร์อูวาล่า**

05.00 น. นำท่านเดินทางสู่ **วัดพระเขี้ยวแก้ว (Temple of the Tooth)** กรุณาแต่งกายชุดขาวสุภาพกราบนมัสการพระบรมสารีริกธาตุพระเขี้ยวแก้ว (Sacred Tooth Relic Temple) อันศักดิ์สิทธิ์ซึ่งประดิษฐานอยู่ภายในผอบและผอบอยู่ในสถูปอีก 7 ชั้น โดยปกติแล้วผู้ที่มาบูชาพระเขี้ยวแก้วจะถวายดอกไม้และบูชาอยู่เพียงชั้นนอกเท่านั้น ได้เวลาอันสมควรนำท่านเดินทางกลับเข้าสู่ที่พัก

08.00น. บริการอาหารเช้าที่โรงแรม (9) หลังอาหารนำท่านเดินทางสู่ วัดกัลณียาราชมหาวิหาร (Kelaniya Temple) วัดที่ชาวศรีลังกาเชื่อว่าเมื่อกว่า 2,500 ปีก่อน พระพุทธเจ้าเคยเสด็จมาด้วยพระองค์เองเสด็จมาประทับนั่งบนรัตนบัลลังก์ทองคำ ณ วัดแห่งนี้และพระองค์ทรงเทศน์โปรดชาวสิงหลเป็นครั้งแรก

12.00 น. บริการอาหารกลางวันที่ภัตตาคาร (10) หลังอาหารนำท่านเที่ยวชม วัดกัลณียา ชมต้นพระศรีมหาโพธิ์ที่ได้ปลูกจากกิ่งตอนของต้นพระศรีมหาโพธิ์ของเมืองอนุราชปุระ ชมภาพจิตรกรรมฝาผนังที่สวยงามและพระพุทธรูปที่นำมาจากประเทศไทยไปประดิษฐานไว้ในมหาวิหาร จากนั้นนำท่านเดินทางสู่ เมืองเบอร์อูวาร่า ที่ตั้งอยู่ริมมหาสมุทรอินเดีย หลังจากที่เช็คอินแล้ว ให้ท่านได้พักผ่อนเดินเล่นริมหาดหรือพักผ่อนในรีสอร์ท

19.00 น. บริการอาหารค่ำที่โรงแรม (11) หลังอาหารพักผ่อน (พัก Earl's Reef Beruwala หรือระดับ 4 ดาว)

**วันที่ห้า : กอลล์ เขตมรดกโลก – วัดพระศรีปรมนันทะ – โคลัมโบ - วัดคงคาราม – One Galle Face Mall**

07.00 น. บริการอาหารเช้าที่โรงแรม (12) หลังอาหารนำท่านเดินทางสู่ เมืองกอลล์ เมืองมรดกโลกอีกแห่งหนึ่งของศรีลังกา เป็นเมืองที่ชาวโปรตุเกสมาถึงศรีลังกาครั้งแรก นำท่านชม เขตมรดกโลกเมืองเก่าของเมืองกอลล์ ที่มีบ้านเรือนแบบตะวันตกโบราณ แวะถ่ายรูปสวยๆ ชม The Dutch Fort หอนาฬิกา ประภาคารโบราณ ป้อมปืนใหญ่ ซึ่งถูกสร้างโดยชาวดัตส์ เมื่อศตวรรษที่ 17 และปัจจุบันหอนาฬิกาได้มีการบูรณะและซ่อมแซมให้ดูใหม่และทันสมัยขึ้น จากนั้นเดินทางสู่ วัดพระศรีปรมนันทะราชวรมหาวิหาร ที่พระบาทสมเด็จพระจุลจอมเกล้าเจ้าอยู่หัวเคยเสด็จ ในครั้งนั้นพระองค์ได้สร้างจุฬาลงกรณ์ธรรมศาลาไว้เป็นที่ระลึก

12.00 น. บริการอาหารกลางวันที่ภัตตาคาร (13) หลังอาหารนำท่านเดินทางสู่ กรุงโคลอมโบ (Colombo) นำท่านชม วัดคงคาราม (Gangaramaya Temple) ซึ่งเป็นวัดของนิกายสยามวงศ์ เป็นสถานที่ตั้งโรงเรียนพระพุทธศาสนาวันอาทิตย์แห่งแรกของประเทศศรีลังกา มีพระประทานองค์ใหญ่ปางมารวิชัย ศิลปะแบบลังกาสวยงามมาก ด้านหลังของวัดจะมีพระพุทธรูปโลหะขนาดใหญ่ ประดิษฐานอยู่มากมายนับไม่ถ้วน และมีคนไทยไม่น้อยที่นิยมนำมาถวายเป็นพุทธบูชาให้กับวัดแห่งนี้ ที่นี่เป็นพิพิธภัณฑ์ที่เก็บ พระบรมสารีริกธาตุ (พระเกศาธาตุ) พระธาตุ พระพุทธรูปล้ำค่า จากนานาประเทศ เช่น พระพุทธรูปองค์เล็กที่สุดในโลก พระหยกขาว พระทับทิมแดง พระแก้วมรกตจำลอง และยังมีต้นพระศรีมหาโพธิ์ที่ศักดิ์สิทธิ์ ชม พระอุโบสถกลางน้ำ (สีมามาลากา) จากนั้นนำท่านช้อปปิ้งที่ One Galle Face Mall ห้างสรรพสินค้าขนาดใหญ่ ที่มีสิรค้าแบรนเนม สินค้าพื้นเมือง ร้านอาหาร เครื่องดื่ม ซูเปอร์มาร์เก็ต ร้านค้าปลีก สถานบันเทิง ให้ท่านได้อิสระช้อปปิ้งและทานอาหารเย็นกันตามอัธยาศัยที่ภายในห้าง

21.00 น. นำท่านเดินทางสู่ สนามบินดารานายเก

**วันที่หก : โคลัมโบ – สนามบินสุวรรณภูมิ - UL 402 (01.10-06.15)**

01.10 น. ออกเดินทางกลับสู่ สนามบินสุวรรณภูมิ โดยสายการบิน Sri Lankan Airlines - UL402

06.15 น. เดินทางถึง สนามบินสุวรรณภูมิ โดยสวัสดิภาพทุกท่าน

**• ค่าบริการนี้รวม**

1.ค่าตั๋วเครื่องบินตามโปรแกรมทัวร์

2.ค่าโรงแรมระดับ 4 ดาว จำนวน 4 คืน

3.ค่าอาหารทุกมื้อพร้อมอาหารว่างและเครื่องดื่ม

4.ค่ารถปรับอากาศนำเที่ยวทุกแห่งตามที่ระบุรายการ

5.ค่าธรรมเนียมการเข้าชมสถานที่ – วีซ่าศรีลังกา

6.ค่าประกันอุบัติเหตุ วงเงินค่ารักษา 500,000.- / เสียชีวิต 1,000,000.-บาท (ตามเงื่อนไขกรมธรรม์ประกันอุบัติเหตุแบบกลุ่ม)

7.หัวหน้าทัวร์ไทยนำเที่ยวตลอดการเดินทาง

**• ค่าบริการนี้ไม่รวม**

1.ค่าน้ำหนักเกินพิกัดตามสายการบินกำหนด 20 กิโลกรัม

2.ค่าทิปหัวหน้าทัวร์ไทย-ไกด์ศรีลังกาและพนักงานขับรถ (รวมทั้งทริป 2,000.-บาท)

**• การสำรองที่นั่ง**

1.วางมัดจำท่านละ 15,000.-บาท พร้อมส่งหน้าพาสปอร์ตเล่มที่ใช้เดินทางและใบโอนเงิน

2.ส่วนที่เหลือชำระก่อนการเดินทาง 20 วัน

**• เอกสารทำวีซ่า**

1.สแกนหน้าพาสปอร์ตสีที่ชัดเจน หน้าหนังสือเดินทางที่มีอายุการใช้งานเหลือไม่น้อยกว่า 6 เดือน (นับจากวันเดินทาง)

2.รูปถ่ายสีขนาด 2x2 นิ้ว พื้นหลังสีขาว หน้าตรง ไม่ยิ้ม ไม่เบลอ

**• การยกเลิกทัวร์**

1.ยกเลิกทัวร์ ภายใน 30 วันก่อนการเดินทาง บริษัทฯ จะเก็บค่ามัดจำทัวร์หรือเก็บค่าใช้จ่ายตามความเป็นจริงครับ

**• เงื่อนไขอื่นๆ**

• บริษัทฯ รับเฉพาะผู้มีประสงค์เดินทางเพื่อการท่องเที่ยวเท่านั้น

• หากท่านถูกเจ้าหน้าที่ตรวจคนเข้าเมืองของประเทศไทยหรือประเทศปลายทาง ปฏิเสธการเข้าหรือออกเมืองด้วยเหตุผลใดๆ ก็ตาม บริษัทฯ ขอสงวนสิทธิ์ที่จะไม่คืนเงินค่าทัวร์บางส่วนหรือทั้งหมด

• บริษัทฯ ขอสงวนสิทธิ์ในการรับผิดชอบต่อค่าใช้จ่าย ในกรณีที่เกิดเหตุสุดวิสัย เช่น การยกเลิกเที่ยวบิน การล่าช้าของสายการบิน ภัยธรรมชาติ การจลาจลและทรัพย์สินที่สูญหายระหว่างเดินทาง ที่เกิดขึ้นเหนืออำนาจความควบคุมของบริษัทฯ

• ในระหว่างเดินทาง หากท่านไม่ใช้บริการใดๆ ถือว่าท่านสละสิทธิ์ ไม่สามารถเรียกร้องขอค่าบริการคืนได้

• ความเสียหายระหว่างเดินทาง เช่น กระเป๋าเดินทางชำรุด กระเป๋าหาย ข้าวของติดตัวเสียหาย ถือเป็นเหตุซึ่งอยู่นอกเหนือความรับผิดชอบของบริษัทฯ ทางบริษัทฯขอสงวนสิทธิ์ในการรับผิดค่าเสียหายที่เกิดขึ้น